text: Indbrudstyv grebet på fersk gerning
  25 maj 2014 kl. 06.14
  En 23-årig mand blev anholdt af Syd- og Sønderjyllands Politi, mens han var i færd med et indbrud i Esbjerg.
  I et industrikvarter på Bavnehøjvej i Esbjerg blev en 23-årig mand fra Esbjerg anholdt, da han var i gang med at bryde ind i en kommunikationsvirksomhed.
  Manden blev anholdt klokken 01.50 natten til søndag. I grundlovsforhør er han blevet varetægtsfængslet i fire uger. Udover indbruddet, hvor han blev anholdt er han sigtet for tre andre indbrud.
  